Հավելված N 24

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) սննդամթերքի անվտանգության վարչության (այսուհետ՝ Վարչություն) պետ (ծածկագիրը՝ 70-26.4-Ղ3-1)**1.2.** **Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները․  **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության գլխավոր տեսուչը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է սննդի շղթայի փուլերում նորմատիվ իրավական ակտերով սահմանված պահանջների համապատասխանության նկատմամբ պետական վերահսկողության իրականացումը. 2. ապահովում է սննդամթերքի անվտանգության և որակի հսկողության բնագավառում Տեսչական մարմնի կողմից իրականացվող պետական վերահսկողության աշխատանքների պլանավորումը և համակարգումը. 3. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Վարչության մասնակցությունը. 4. ապահովում է պետական վերահսկողության արդյունքերի և ընթացիկ աշխատանքների իրականացման համար անհրաժեշտ հաշվետվությունների և այլ ձևաթղթերի մշակման աշխատանքների իրականացումը. 5. ապահովում է Տեսչական մարմնի Երևանի և մարզային կենտրոնների կողմից իրականացված վերահսկողության արդյունքում ստացված տեղեկատվության ամփոփման, ընթացիկ հսկողության իրականացման, մասնագիտական խորհրդատվության տրամադրման աշխատանքների իրականացումը. 6. ապահովում է սննդամթերքի անվտանգության և որակի հսկողության բնագավառում կատարվող աշխատանքների արդյունավետ իրականացմանն ուղղված հանձնարարականների, առաջարկությունների ներկայացման աշխատանքները. 7. ապահովում է սննդամթերքի արտադրության փուլում վտանգի աղբյուրի վերլուծության և հսկման կրիտիկական կետերի համակարգի ներդրման վերաբերյալ սննդի շղթայի օպերատորներին խորհրդատվության տրամադրման աշխատանքների իրականացումը. 8. ապահովում է վտանգավոր սննդամթերքի ոչնչացման կամ օգտահանման գործընթացների իրականացմանը Վարչության մասնակցությունը. 9. ապահովում է սննդամթերքի անվտանգության և որակի հսկողության ոլորտին առնչվող իրավական ակտերի նախագծերի մշակման աշխատանքներին Վարչության մասնակցությունը. 10. ապահովում է սննդամթերքի անվտանգության և որակի հսկողության բնագավառներում միջազգային և տարածաշրջանային համապատասխան կազմակերպությունների հետ համագործակցության աշխատանքների իրականացումը. 11. ապահովում է մոնիթորինգային ծրագրերի նախագծման և իրականացման վերաբերյալ առաջարկությունների ներկայացման աշխատանքների իրականացումը. 12. ապահովում է մոնիթորինգային ծրագրերի իրականացման աշխատանքների համակարգմանը Վարչության մասնակցությունը. 13. ապահովում է սննդամթերքի անվտանգության բնագավառում Տեսչական մարմնի քաղաքականության, նպատակների և խնդիրների իրականացման վերաբերյալ առաջարկությունների ներկայացման աշխատանքները. 14. ապահովում է սննդամթերքի անվտանգության բնագավառում Տեսչական մարմնի գործունեության վերաբերյալ ծրագրերի մշակման և իրականացման աշխատանքներին Վարչության մասնակցությունը. 15. ապահովում է սննդամթերքի անվտանգության բնագավառում Տեսչական մարմնի վերահսկողության մոնիթորինգային գործունեության արդյունքների ամփոփման, վերլուծության, խնդիրների և բացերի վերհանման աշխատանքների իրականացումը. 16. ապահովում է Հայաստանի Հանրապետության կառավարությունից, նախարարություններից և այլ մարմիններից, ինչպես նաև Եվրասիական տնտեսական հանձնաժողովից ստացված օրենքների և իրավական այլ ակտերի նախագծերի վերաբերյալ կարծիքների տրամադրման աշխատանքների իրականացումը. 17. ապահովում է Տեսչական մարմնի կառուցվածքային ստորաբաժանումների և տարածքային մարմինների հետ համագործակցության աշխատանքների իրականացումը. 18. ապահովում է ժամանակավոր սանիտարական միջոցառումների մասին որոշում ընդունելու դեպքում Եվրասիական տնտեսական հանձնաժողովին և ԵԱՏՄ անդամ պետությունների լիազոր մարմիններին տեղեկացման աշխատանքները՝ ԵԱՏՀ հանձնաժողովի խորհրդի սահմանած կարգով և ժամկետներում.   **Իրավունքները՝**   * Տեսչական մարմնի տարածքային ստորաբաժանումներից՝ Երևանից և մարզային կենտրոններից, պահանջել վերջիններիս կողմից իրականացված վերահսկողության արդյունքում ստացված տեղեկատվություն․ * սննդամթերքի անվտանգության ապահովման նպատակով ստուգումների անցկացման ընթացքում տնտեսավարող սուբյեկտի ներկայացուցչի մասնակցությամբ անարգել մուտք գործել տնտեսավարող սուբյեկտի ստուգվող ստորաբաժանումներ, ինչպես նաև  պահանջել ստուգման նպատակներին անմիջականորեն առնչվող փաստաթղթեր, տվյալներ և այլ տեղեկություններ, բացատրություններ, տեղեկանքներ, ինչպես նաև վերցնել փաստաթղթեր, կրկնօրինակներ, լուսապատճեններ, իրեր, փորձանմուշներ և այլ անհրաժեշտ նյութեր, որոնք անմիջականորեն առնչվում են ստուգման նպատակներին և չեն խոչընդոտում տնտեսավարող սուբյեկտի բնականոն աշխատանքին. * գույքի նկատմամբ իրավունքները գրանցող, հարկային, մաքսային և այլ պետական մարմիններից, կազմակերպություններից պահանջել ստուգվող սուբյեկտի գործարքների հաշիվների շարժի մասին տեղեկանքներ, փաստաթղթերի պատճեններ. * Վարչության աշխատողներից պահանջել նրանց գործառույթների իրականացմանն առնչվող տեղեկատվություն, հաշվետվություն, անհրաժեշտ փաստաթղթեր, ստուգել, վերլուծել և գնահատել նրանց գործունեության արդյունքները․ * Վարչության առջև դրված գործառույթների և խնդիրների իրականացման հետ կապված հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների և փորձագետների․ * մասնակցել Տեսչական մարմնի կողմից իրականացվող ստուգումներին և վարչական վարույթների շրջանակներում անցկացվող վարչական իրավախախտման վերաբերյալ գործերի քննությանը․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ Վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու վերաբերյալ․ * Վարչության առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * սննդամթերքի նախնական արտադրության և դրան փոխկապակցված գործընթացներում պետական վերահսկողության իրականացման ընթացքում բացահայտված խնդիրներն ու խախտումները վերացնելու նպատակով սննդի շղթայի օպերատորներին ներկայացնել համապատասխան ուղղիչ գործողություններ և պահանջել հաշվետվություն համապատասխան անձանց կողմից կատարված աշխատանքների վերաբերյալ. * սննդամթերքի արտադրության փուլում վտանգի աղբյուրի բացահայտման նպատակով հատկորոշել հավանական վտանգի աղբյուրը և գնահատել դրա առկայության հավանականությունը, սահմանել վերահսկման միջոցները․ * ստուգումների ընթացքում թերություններ բացահայտելու դեպքում այն թերությունների և խախտումների վերացման համար, որոնք չեն առաջացնում քրեական կամ վարչական պատասխանատվություն, սահմանել ժամկետներ. * վարչական կամ քրեական պատասխանատվություն առաջացնող ստուգման շրջանակներում բացահայտված չարաշահումների և այլ խախտումների կապակցությամբ համապատասխան միջոցներ ձեռնարկելու համար տրամադրել անհրաժեշտ ցուցումներ և հրահանգներ. * վտանգավոր սննդամթերքի ոչնչացման կամ օգտահանման գործընթացների իրականացման ընթացքում սննդամթերքի անվտանգության և որակի հսկողության նորմերի, ընթացակարգերի և օրենսդրության խախտումների հայտանբերման դեպքում պահանջել վերացնել հայտնաբերված խախտումները, չարաշահումները և բացթողումները. * վերհանել, պլանավորել Վարչության առջև դրված խնդիրներով և գործառույթներով պայմանավորված ռազմավարական խնդիրները, կանխորոշել դրանց լուծման ուղիները. * ամփոփել և վերլուծել Երևանի և մարզային կենտրոնների կողմից իրականացված վերահսկողության արդյունքում ստացված տեղեկատվությունը և վերջինիս հիման վրա Տեսչական մարմնի ղեկավարին ներկայացնել համապատասխան առաջարկություններ․ * սննդամթերքի անվտանգության ապահովմանն առնչվող քննարկման ներկայացված իրավական ակտերի նախագծերի և այլ գրությունների վերաբերյալ ներկայացնել առաջարկություններ և եզրակացություններ. * ուսումնասիրել, վերլուծել սննդամթերքի անվտանգության բնագավառում Տեսչական մարմնի վերահսկողության մոնիթորինգային գործունեության արդյունքները, խնդիրների, բացթողումների, օրենսդրության պահանջների խախտումներ հայտնաբերելու դեպքում տալ դրանց վերացմանն ուղղված հանձնարարականներ, ինչպես նաև այդ վերլուծության արդյունքները, համապատասխան առաջարկություններով, հիմնավորումներով և անհրաժեշտ փաստաթղթերով ներկայացնել Տեսչական մարմնի ղեկավարին. * Տեսչական մարմնի ղեկավարին, ըստ անհրաժեշտության, ներկայացնել զեկուցումներ՝ սննդամթերքի անվտանգության բնագավառում Տեսչական մարմնի վերահսկողության մոնիթորինգային գործունեության, իրականացված աշխատանքների և դրանց արդյունքների վերաբերյալ. * հետևել Վարչության լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին, անհրաժեշտության դեպքում, ցուցաբերել մեթոդական աջակցություն. * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ. * հետևել ժամանակավոր սանիտարական միջոցառումների մասին որոշում ընդունելու դեպքում Եվրասիական տնտեսական հանձնաժողովին և ԵԱՏՄ անդամ պետությունների լիազոր մարմիններին տեղեկացման աշխատանքներին՝ ԵԱՏՀ հանձնաժողովի խորհրդի սահմանած կարգով և ժամկետներում. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1. | Ուղղություն | Ճարտարագիտու-թյուն, արդյունաբերություն և շինարարություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | | 2. | Ոլորտ | Արդյունաբերություն և տեխնոլոգիա |  |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ազդեցությունը սահմանափակվում է համապետական մակարդակով որոշակի ոլորտով:  **4.4. Շփումներ և ներկայացուցչություն**    Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |